Land and Freedom

Land and Freedom (títol orichinal en anglés, en aragonés Tierra y libertat, estrenada en Aragón con o suyo títol traduciu enta lo castellano como Tierra y libertad) ye una cinta de cine de drama politico belico coproducida por o cine britanico, lo cine espanyol, o cine italiano, lo cine alemán y lo cine francés estrenada l'anyo 1995 dirichida por Ken Loach seguntes un guión orichinal de Jim Allen, con una banda sonora orichinal de George Fenton, una dirección de fotografía de Barry Ackroyd, una producción cinematografica de Rebecca O'Brien ta las productoras Parallax Pictures, Messidor Films, Road Movies Dritte Produktionen, Working Title Films, British Screen Productions, European Co-production Fund, Televisión Española, Canal+ España, BBC Film, ARD Degeto Film, Filmstiftung Nordrhein-Westfalen, BIM Distribuzione, Diaphana Distribution, Eurimages y British Broadcasting Corporation, y un elenco d'actors d'o cual en fan parte Ian Hart, Rosana Pastor, Frédéric Pierrot, Tom Gilroy, Icíar Bollaín, Marc Martínez, Andrés Aladren, Sergi Calleja, Raffaele Cantatore, Pascal Demolon, Paul Laverty y Suzanne Maddock, entre d'atro actors.

En 1995, David Carr muere en a suya casa por un infarto de miocardio. Cuan a suya nieta revisa las suyas pertenencias, i troba viellos periodicos, cartas y atros obchectos, en destacando un panyuelo de cabeza de color roya con un punyau de tierra. En flashback, a cinta torna enta chulio de 1936, cuan Carr ye un militant d'o Communist Party of Great Britain que se troba sin treballo en a ciudat britanica de Liverpool cuan i plegan as noticias d'haber esclatau una guerra en Espanya, a Guerra Civil Espanyola. En sentir que en ixas condicions puede fer muito mas que partecipar en reunions, manifestacions y similars, decide marchar enta la peninsula ta luitar con as armas en a man. Malas que plega enta Barcelona, recibe una primera instrucción militar basica y dimpués marcha enta lo frent d'Aragón ta chunir-se a una columna de milicianos d'o Partido Obrero de Unificación Marxista. Con éls luita contra los militars sublevaus y prene parte en os primers pasos d'a colectivización agricola en a part d'a provincia de Uesca que encara ue baixo lo control gubernamental. Cuan plegan as órdens de disolución d's milicias y d'a suya inclusión en l'Exercito Popular Republicano, Carr ye un d'os que creyen que no s'ha de cumplir ixa orden, pero en estar feriu en Barceloa dentra en contacto de nuevo con militants d'os partius comunistas oficials y decide alistar-se en as Brigadas Internacionals. Tanimientres, en ixe momento esclatan en Barcelona os clamaus Feitos de Mayo de 1937 en os cuals luitan d'una man a Confederación Nacional del Trabajo y lo Partido Obrero de Unificación Marxista y d'atra man o Partit Socialista Unificat de Catalunya y Esquerra Republicana de Catalunya. Carr albandona la suya partecipación en as Brigadas y torna enta la unidat de milicianos d'a cual heba formau parte. Pero poco dimpués i plegan tropas de l'Exercito Popular Republicano ta desarmar a los milicianos, acusando-los d'estar partidarios d'o faixismo.

A cinta s'ambienta en dos momentos historicos diferenciaus, en 1995 y en 1936 y 1937, en Liverpool en o Reino Uniu, en Barcelona en Catalunya y en a provincia de Uesca en Aragón. As suyas escenas se filmoron en Liverpool (Merseyside) en o Reino Uniu y en Mirambel (Mayestrato) en Aragón. Localizacions de Land and Freedom en Internet Movie Database.

S tracta d'una cinta que ha recibiu cuantos premios y nominacions, en destacando un Premio d'o Cine Europeu a la Millor Cinta en 1995 mientres a 8ena edición d'os Premios d'o Cine Europeu; un Premio César a la Millor Cinta Forana en 1996 mientres a 21ena edición d'os Premios César; y una nominación a lo Premio BAFTA a la Millor Cinta Britanica en 1996 mientres a 49ena edición d'os Premios BAFTA.

 Elenco Land and Freedom en Internet Movie Database. 
{|class="wikitable sortable" style="font-size: 90%;" 
|- 
! style="background:#ABD2D0;" | Actor 
! style="background:#ABD2D0;" | Papel 
! style="background:#ABD2D0;" | Notas 
|- 
|  
| '' 
|
|}

 Se veiga tamién 
 Cine en 1995.
 Cintas de 1995.

 Referencias 

 Vinclos externos 
  Land and Freedom en Internet Movie Database.
  Land and Freedom en Screenonline d'o British Film Institute''.

Categoría:Cintas ambientadas en Barcelona
Categoría:Cintas ambientadas en a provincia de Uesca
Categoría:Cintas ambientadas en Liverpool
Categoría:Cintas ambientadas en 1936
Categoría:Cintas ambientadas en 1937
Categoría:Cintas ambientadas en 1995
Categoría:Cintas con banda sonora orichinal de George Fenton
Categoría:Cintas con dirección de fotografía de Barry Ackroyd
Categoría:Cintas con guión de Jim Allen
Categoría:Cintas con montache de Jonathan Morris
Categoría:Cintas de cine belico
Categoría:Cintas de cine de drama
Categoría:Cintas de cine politico
Categoría:Cintas d'Estaus Unius
Categoría:Cintas dirichidas por Ken Loach
Categoría:Cintas en anglés
Categoría:Cintas en castellano
Categoría:Cintas en catalán
Categoría:Cintas en Metrocolor
Categoría:Cintas interpretadas por Andrés Aladren
Categoría:Cintas interpretadas por Frédéric Pierrot
Categoría:Cintas interpretadas por Ian Hart
Categoría:Cintas interpretadas por Icíar Bollaín
Categoría:Cintas interpretadas por Marc Martínez
Categoría:Cintas interpretadas por Pascal Demolon
Categoría:Cintas interpretadas por Paul Laverty
Categoría:Cintas interpretadas por Raffaele Cantatore
Categoría:Cintas interpretadas por Rosana Pastor
Categoría:Cintas interpretadas por Sergi Calleja
Categoría:Cintas interpretadas por Suzanne Maddock
Categoría:Cintas interpretadas por Tom Gilroy
Categoría:Cintas producidas por Rebecca O'Brien
Categoría:Cintas rodadas en Liverpool
Categoría:Cintas rodadas en Mirambel
Categoría:Cintas sobre a Guerra Civil Espanyola
Categoría:Nominadas a lo Premio BAFTA a la Millor Cinta Britanica
Categoría:Premio César a la Millor Cinta Forana
Categoría:Premio d'o Cine Europeu a la Millor Cinta